CELEX: 32008R1259
Language: et
Date: 2008-12-16
Title: Komisjoni määrus (EÜ) nr 1259/2008, 16. detsember 2008 , millega kiidetakse heaks väikesed muudatused kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis ( Bleu d'Auvergne (KPN))

17.12.2008   
            
            
               ET
            
            
               Euroopa Liidu Teataja
            
            
               L 338/5
            
         
      KOMISJONI MÄÄRUS (EÜ) nr 1259/2008,
   16. detsember 2008,
   millega kiidetakse heaks väikesed muudatused kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis („Bleu d'Auvergne” (KPN))
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 20. märtsi 2006. aasta määrust (EÜ) nr 510/2006, (1) eriti selle artikli 9 lõike 2 teist lauset,
   ning arvestades järgmist:
   
               (1)
            
            
               Määruse (EÜ) nr 510/2006 artikli 9 lõike 1 esimese lõigu kohaselt ja vastavalt kõnealuse määruse artikli 17 lõikele 2 tutvus komisjon Prantsusmaa taotlusega saada heakskiit komisjoni määrusega (EÜ) nr 1107/96 (2) registreeritud kaitstud päritolunimetuse „Bleu d'Auvergne” spetsifikaadi muudatustele.
            
         
               (2)
            
            
               Taotluse eesmärk on muuta spetsifikaati, täpsustades toote „Bleu d’Auvergne” töötlemisviisi tingimusi ja piimas kasutatavaid lisaaineid. Sellega tagatakse päritolunimetuse põhiomaduste säilitamine.
            
         
               (3)
            
            
               Komisjon on kõnealuse muudatuse läbi vaadanud ja leidnud, et see on õigustatud. Kuna muudatus on väike määruse (EÜ) nr 510/2006 artikli 9 tähenduses, võib komisjon selle heaks kiita ilma kõnealuse määruse artiklites 5, 6 ja 7 kirjeldatud menetluskorda järgimata.
            
         
               (4)
            
            
               Vastavalt komisjoni määruse (EÜ) nr 1898/2006 (3) artikli 18 lõikele 2 ja kohaldades määruse (EÜ) nr 510/2006 artikli 17 lõiget 2 tuleks spetsifikaadi kokkuvõte avaldada,
            
         ON VASTU VÕTNUD KÄESOLEVA MÄÄRUSE:
   Artikkel 1
   Kaitstud päritolunimetuse „Bleu d'Auvergne” spetsifikaati muudetakse vastavalt käesoleva määruse I lisale.
   Artikkel 2
   Kokkuvõte spetsifikaadi põhielementidest on esitatud käesoleva määruse II lisas.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 16. detsember 2008
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  ELT L 93, 31.3.2006, lk 12.
   
      (2)  EÜT L 148, 21.6.1996, lk 1.
   
      (3)  ELT L 369, 23.12.2006, lk 1.
   
      I LISA
      Kaitstud päritolunimetuse „Bleu d'Auvergne” spetsifikaadis on heaks kiidetud järgmised muudatused:
      „Tootmismeetod”
      Toote tootmismeetodi kirjeldust käsitlevat sertifikaadi punkti nr 5 täiendatakse järgmiste sätetega:
      
         „(…) Piima kalgendamisel tuleb kasutada üksnes laapi.
         Piima kontsentreerimine vee osalise eemaldamise teel on enne kalgendamist keelatud.
         Lisaks toorpiimasaadustele on ainsad piimale enne tootmist või tootmise ajal lisada lubatud koostis-, abi- või lisaained laap, kahjutud piimhappebakterid, pärm, hallitusseened, kaltsiumkloriid ja sool.
         (…) Toorpiimasaaduste, valmistamisjärgus toodete, kalgendi ja värske juustu hoidmine miinuskraadide juures on keelatud.
         (…) Värske ja valmiva juustu säilitamine gaasikeskkonnas on keelatud.”
      
   
   
      II LISA
      KOKKUVÕTE
      
         Nõukogu määrus (EÜ) nr 510/2006 põllumajandustoodete ja toidu geograafiliste tähiste ja päritolunimetuste kaitse kohta
      
      „BLEU D'AUVERGNE”
      
         EÜ nr: FR-PDO-0117-0107/29.3.2006
      
      KPN (X) KGT ( )
      Käesolevas kokkuvõttes esitatakse teavitamise eesmärgil spetsifikaadi põhipunktid.
      1.   Liikmesriigi pädev asutus:
      
                  Nimi
               
               
                  :
               
               
                  Institut National de l’Origine et de la Qualité
               
            
                  Aadress
               
               
                  :
               
               
                  51 rue d’Anjou – 75008 Paris
               
            
                  Tel
               
               
                  :
               
               
                  + 33 (0)1 53 89 80 00
               
            
                  Faks
               
               
                  :
               
               
                  + 33 (0)1 53 89 80 60
               
            
                  E-post
               
               
                  :
               
               
                  info@inao.gouv.fr
               
            2.   Taotlejate rühm:
      
                  Nimi
               
               
                  :
               
               
                  Syndicat Interprofessionnel Régional du Bleu d'Auvergne
               
            
                  Aadress
               
               
                  :
               
               
                  Mairie – 15400 Riom-ès-Montagnes
               
            
                  Tel
               
               
                  :
               
               
                  +33 (0)4 71 78 11 98
               
            
                  Faks
               
               
                  :
               
               
                  +33 (0)4 71 78 11 98
               
            
                  E-post
               
               
                  :
               
               
                  bleudauvergne@wanadoo.fr
               
            
                  Koosseis
               
               
                  :
               
               
                  tootjad/töötlejad (X) muu ( )
               
            3.   Toote liik:
      
                  Klass 1.3 –
               
               
                  Juust
               
            4.   Spetsifikaat (määruse (EÜ) nr 510/2006 artikli 4 lõikega 2 ettenähtud nõuete kokkuvõte):
      4.1.   Nimetus
      „Bleu d'Auvergne”
      4.2.   Kirjeldus
      Lehmapiimast valmistatud madala silindri kujuline loomuliku bakterhallituskoorikuga sinihallitusjuust. Suur juust kaalub 2 kuni 3 kg ja on umbes 20 cm diameetriga. Väike juust kaalub 1 kg, 500 g või 350 g.
      Rasvasisaldus on vähemalt 50 % ja kuivainesisaldus mitte väiksem kui 52 %.
      4.3.   Geograafiline piirkond:
      Keskmassiivi kese, kuhu kuuluvad järgmised piirkonnad:
      
                   
               
               
                  Puy-de-Dôme’i departemang: kõik kommuunid
               
            
                   
               
               
                  Cantali departemang: kõik kommuunid
               
            
                   
               
               
                  Haut-Loire’i departemang:
                  Brioude’i alamdepartemang: kõik kommuunid
               
            
                   
               
               
                  Aveyroni departemang:
                  Mur-de-Barrez’ ja Sainte-Geneviève-sur-Argence’i kanton: kõik kommuunid
               
            
                   
               
               
                  Corrèze'i departemang:
                  Argentat’, Beaulieu-sur-Dordogne, Bort-les-Orgues’, Eygurande’i, Lapleau’, la Roche-Canillaici, Mercoeuri, Meyssaci, Neuvici, Saint-Privat’, Ussel-Esti ja Ussel-Ouesti kanton: kõik kommuunid
               
            
                   
               
               
                  Loti departemang:
                  
                               
                           
                           
                              Bretenoux’, Figeac-Esti, Figeac-Ouesti, Gramat’, Lacapelle-Marivali, Latronquière’i, Marteli, Saint-Céré’, Sousceyraci ja Vayraci kanton: kõik kommuunid
                           
                        
                               
                           
                           
                              Livernoni kanton: Assier’, Isseptsi, Reyrevignes’, Saint-Simoni ja Sonaci kommuunid
                           
                        
                               
                           
                           
                              Souillaci kanton: Lacave’i, Mayraci, Meyronne’i, Pinsaci ja Saint-Sozy’ kommuunid
                           
                        
            
                   
               
               
                  Lozère’i departemang:
                  Aumont-Aubraci, Fournels’i, Grandieu’, Langogne, Le Malzieu’, Nasbinals’i, Saint-Alban-sur-Limagnole’i, Saint-Amans-la-Lozère’i ja Saint-Chély-d'Apcher’ kantonid: kõik kommuunid.
               
            4.4.   Päritolutõend:
      Kõik piimatootjad, kõik meiereid ja kõik valmimiskeldrid täidavad riikliku päritolunimetuste instituudi INAO registreeritud vastavusdeklaratsiooni, mille abil viimane saab kõik asjaomased ettevõtjad kindlaks teha. Ettevõtjad peavad INAO jaoks pidama registreid ning säilitama kõik piima ja juustu päritolu, kvaliteedi ja tootmistingimuste kontrollimiseks vajalikud dokumendid.
      Päritolunimetusega toote omaduste kontrollimisel teostatav analüütiline ja organoleptiline test tagab toodete vastavuse päritolunimetuse kvaliteedile ja tunnustele.
      4.5.   Tootmismeetod:
      Piim peab olema toodetud, juustuks töödeldud ja juust peab olema valminud geograafilises piirkonnas.
      Tootmisel kasutatakse alati samu toiminguid kui minevikus: kalgendist eraldamine, vormidesse panemine, kahes osas käsitsi soolamine jämeda söögisoolaga, pidevalt segades, pikkade varrastega torkimine, et tänu massi õhutamisele saaks penicillium glaucum areneda. Seejärel valmimine keldrites vähemalt 4 nädalat suurte ja vähemalt 2 nädalat väikeste juustude korral.
      4.6.   Seos piirkonnaga:
      Kõnealune juustusort pärineb 19. sajandi algusest, kui seda valmistati Keskmassiivi kõrgetel vulkaanilistel aladel. Selle kuulsus ulatub peagi Pariisini, kus 1879. aastal laulik Francisque Bethol laulab sellele kiidulaulu. Bleu d'Auvergne saab päritolunimetuseks märtsis 1975 pärast selle kohta taotluse esitamist aastal 1972.
      Bleu d’Auvergne’i tootmispiirkonda iseloomustavad erilised vulkaanilised, graniidi- ja oligoelementiderikkad pinnased, keerukad kliimatingimused, mis soodustavad Bleu d'Auvergne'i omapära suurendava väga erilise floora tekkimist, mille omadusi tugevdatakse eriliste Bleu d’Auvergne KPN piirkonnas arendatud ja toodetud penicilliumi liinide lisamisega. Kalgendist eraldamise meetod ja käsitsi soolamine annavad Bleu d'Avergne'ile seda teistest sinihallitusjuustudest eristava väga peene massis ühtlaselt jaotuva hallituse.
      4.7.   Kontrolliasutus:
      
                  Nimi
               
               
                  :
               
               
                  Institut National de l’Origine et de la Qualité (INAO)
               
            
                  Aadress
               
               
                  :
               
               
                  51 rue d'Anjou 75008 PARIS
               
            
                  Tel
               
               
                  :
               
               
                  01.53.89.80.00
               
            
                  Faks
               
               
                  :
               
               
                  01.53.89.80.60
               
            
                  E-post
               
               
                  :
               
               
                  info@inao.gouv.fr
               
            L’Institut National de l’Origine et de la Qualité on avalik juriidilise isikuna tegutsev haldusliku iseloomuga asutus, mis asub põllumajandusministeeriumi haldusalas.
      INAO vastutab päritolunimetusega toodete tootmistingimuste kontrollimise eest.
      
                  Nimi
               
               
                  :
               
               
                  Direction Générale de la Concurrence, de la Consommation et de la Répression des Fraudes (DGCCRF)
               
            
                  Aadress
               
               
                  :
               
               
                  59, Boulevard Vincent Auriol 75703 PARIS Cedex 13
               
            
                  Tel
               
               
                  :
               
               
                  01.44.87.17.17
               
            
                  Faks
               
               
                  :
               
               
                  01.44.97.30.37
               
            
                  E-post
               
               
                  :
               
               
                  info@inao.gouv.fr
               
            DGCCRF on majandus-, tööstus- ja tööhõiveministeeriumi talitus.
      4.8.   Märgistus
      Juust tuleb kindlasti pakendada fooliumpaberisse.
      Tootele peab olema kantud päritolunimetus.